Slavonski Brod, 11. srpnja 2014.

**BROSAKO POSAVSKA ŽUPANIJA**

Petra krešimira IV. 1

35000 Slavonski Brod

Predsjednik Županijske skupštine, **Pero Ćosić**

Župane **Danijel Marušić**

**Predmet**: Informiranje javnosti o aktivnostima Županijske skupštine i županijske Uprave

 - Prijedlog za suradnju

Poštovana gospodo Ćosić i Marušić,

Budući da Brodsko-posavska županija ima status institucije koja je vlasnik trgovačkih društava i ustanova formiranih s ciljem održavanja i unapređenja uvjeta rada i življenja stanovnika Brodsko-posavske županije, njezina Skupština i Uprava trebali bi imati interes - sa svojim programima, projektima i tekućim aktivnostima - blagovremeno, objektivno i stalno biti prisutna u javnosti.

Unatoč činjenici da imate svoju web stranicu i višegodišnje odnose s nekim ovdašnjim medijima putem kojih informirate javnost o vašim aktivnostima, držimo korisnim da uspostavite trajnu suradnju s jednim ili više ovdašnjih neovisnih medija, koja bi interakciju između županijske Uprave i građana dovela na razinu primjerenu društveno političkom sustavu u kojem nominalno živimo.

Sukladno potrebama građana za informacijama te važnosti županijske Uprave pri donošenju odluka koje utječu na život i rad tih građana, slobodni smo ponuditi vam jedan od vidova suradnje, sličan onome kojeg smo već ostvarili s nekim ovdašnjim subjektima...

U načelnom Ugovoru, kojeg prilažemo, vidljivi su predloženi forma i sadržaj te suradnje.

Zbog čega biste (i) s Udrugom PLUS, odnosno portalom SBplus, trebali uspostaviti trajnu suradnju vidljivo je iz priloženih informacija o statusu ovog informativnog portala u odnosu na ostale iz okruženja i Hrvatske.

Dakako, naš prijedlog i Vaše eventualno prihvaćanje njegovog sadržaja, nema niti će imati ikakav utjecaj na uređivaču politiku SBplusa.

S poštovanjem

 Predsjednik udruge i urednik portala:

 Jerko Zovak